אחרי יום עבודה ארוך אין דבר מהנה יותר ממקלחת מפנקת, מים חמים, תחושה של רוגע וניקיון. בבוקר, רגע אחרי שמגרדים את עצמנו היא עוזרת לנו לפתוח את היום בפנים נקיות, צחצוח שיניים והסתערות על היום החדש שלנו במלוא הכוח. התחושה שאופפת אותנו בבילוי בחדר זה לא יכולה להתחרות עם אף חדר אחר, ולפעמים בא לנו להרגיש כאילו אנחנו בכלל בספא מפנק ולא בבית שלנו. תאמינו או לא, זה אפשרי יותר ממה שאתם חושבים.
חדר אמבטיה לא חייב להיות משמים ומשעמם. האריחים, הרצפות, הכלים הסניטריים וגם האמבטיה עצמה יכולים לשדר מסר של עיצוב, של סטייל, של חשיבה מעמיקה. ישנם טרנדים רבים בעיצוב אמבטיות המשתנים מעת לעת. כמו כן, הקווים המובילים את עיצוב האמבטיה יכולים להיות מושפעים מעיצוב הבית כולו.
מעצבי פנים מוכרים רבים כבר זיהו את הפוטנציאל הגלום בחדר האמבטיה ומציעים סגנונות עיצוב מרשימים ומעוררי עניין. הסגנונות נעים מסגנון קלאסי ואפילו רטרו, דרך סגנונות נקיים ובקווים ישרים, ועד לסגנונות מודרניים-מתכתיים. הצבעים השולטים בחדר האמבטיה הם בהירים בדרך כלל, ובכך משרים רוגע ושלווה. הכלים הסניטריים בדרך כלל משלימים זה את זה בסגנון ובמראה.
עם זאת, מומחים בהום סטיילינג מפתיעים לפעמים עם הברקות מדהימות של עיצובים בצבע או נקודות מושכות תשומת לב באמבטיה, בעיקר כאלו שלא היינו מצפים להם. זה כל הכיף – לבחור את האמבטיה היפה עבורכם.
כמה עולה שיפוץ ועיצוב אמבטיה?
שיפוץ ועיצוב חדר אמבטיה הוא לא עניין זול, וזאת מכיוון שאנחנו מחשבים בפנים גם את עלויות הכלים הסניטריים השונים. אם נרצה לשפץ אך לעמוד בתקציב סביר של עד 15,000 ש"ח בערך, נוכל להחליט לשמור או לחדש את הכלים הסניטריים הקיימים ולבנות את העיצוב סביבם. שיפוץ מלא, ללא הכלים הסינטריים יכלול בדרך כלל חול, מלט, עבודה, צנרות וכדומה.
אביזרי אמבטיה שנמכרים ברשתות השונות יעלו החל מ-100 ש"ח לברז הפשוט ביותר ויגיעו גם עד ל-2,000 ש"ח לאסלה מעוצבת ואיכותית במיוחד. חשוב לזכור גם את ריצוף וחיפוי הקירות והרצפה, מה שיוסיף עלות של כמה אלפי שקלים, תלוי בגודל החדר ובסוג האריחים הנבחרים.